ગુવાહાટી/કોકરાઝાર : વડાપ્રધાન નરેન્દ્ર મોદીએ આજે આસામમાં વિધાનસભા ચૂંટણી માટેનું બ્યૂગલ ફૂંકી દીધું છે. રાજયમાં આ જ વર્ષનાં મધ્યમાં વિધાનસભા ચૂંટણીઓ યોજાનારી છે, ત્યારે વડાપ્રધાને આજે પાટનગર ગુવાહાટી અને તે પહેલા કોકરાઝાર ખાતે રેલીઓ યોજી. તેમણે પોતાનાં સંબોધનમાં ભૂતપૂર્વ વડાપ્રધાન ડૉ. મનમોહન સિંહને નિશાન બનાવી કોંગ્રેસ પર પ્રહારો કર્યા હતા. આસામમાં છેલ્લા ૧૫ વર્ષથી કૉંગ્રેસની સરકાર હોવાનો ઉલ્લેખ કરતાં વડાપ્રધાન નરેન્દ્ર મોદીએ કહ્યું કે આસામે મનમોહનસિંહ તરીકે દેશને વડાપ્રધાન આપ્યાં.